《戏德秀几道》
宋代·陈棣

小槛新篁脱箨初，依然数轴壁间书。
已无尘落清声外，空有香分素手余。
古狱冤销神剑去，高堂梦破晓云疏。
圜扉只掩青青草，门外应无长者车。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。